Návrh nariadenie Rady ktorým sa mení a dopĺňa nariadenie Rady (ES) č. 147/2003 o určitých reštriktívnych opatreniach voči Somálsku





[pic] | KOMISIA EURÓPSKYCH SPOLOČENSTIEV | Brusel, 31.1.2007 KOM(2007)20 v konečnom znení Návrh NARIADENIE RADY ktorým sa mení a dopĺňa nariadenie Rady (ES) č. 147/2003 o určitých reštriktívnych opatreniach voči Somálsku (predložen ý Komisiou) ODÔVODNENIE (1) V spoločnej pozícii 2002/960/SZBP z 10. decembra 2002 sa ustanovuje embargo na dodávky alebo predaj zbraní a súvisiaceho materiálu všetkých druhov Somálsku, ako aj zákaz poskytovania technickej a finančnej pomoci súvisiacej s vojenskými aktivitami v Somálsku. Zákaz poskytovania technickej a finančnej pomoci súvisiacej s vojenskými aktivitami sa stanovuje v nariadení Rady (ES) č. 147/2003 z 27. januára 2003. (2) So zreteľom na návrh Medzivládneho úradu pre rozvoj (IGAD) zriadiť bezpečnostnú a výcvikovú misiu v Somálsku (IGASOM), Bezpečnostná rada Organizácie Spojených národov rozhodla 6. decembra 2006 o doplnení výnimky k uvedeným opatreniam týkajúcej sa dodávok zbraní a vojenského vybavenia ako i technického výcviku a pomoci určenej výlučne na podporu misie alebo jej použitie tak, ako je stanovené v odseku 3 rezolúcie BR OSN 1725 (2006). (3) Táto výnimka týkajúca sa embarga na technickú a finančnú pomoc by sa mala implementovať prostredníctvom zmeneného a doplneného nariadenia Rady (ES) č. 147/2003. Návrh NARIADENIE RADY ktorým sa mení a dopĺňa nariadenie Rady (ES) č. 147/2003 o určitých reštriktívnych opatreniach voči Somálsku RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 60 a 301, so zreteľom na spoločnú pozíciu Rady 2007/…/SZBP, ktorou sa mení a dopĺňa spoločná pozícia 2002/960/SZBP o uvalení embarga na zbrane, muníciu a vojenské vybavenie voči Somálsku[1], so zreteľom na návrh Komisie, keďže: 1. V spoločnej pozícii 2002/960/SZBP sa ustanovuje embargo na vývoz zbraní, munície a vojenského vybavenia do Somálska a zákaz poskytovania technického poradenstva, finančnej a inej pomoci ako i výcviku, ktoré súvisia s vojenskými aktivitami v Somálsku. Zákaz poskytovania technickej a finančnej pomoci súvisiacej s vojenskými aktivitami sa implementoval prostredníctvom nariadenia Rady (ES) č. 147/2003 z 27. januára 2003 o určitých reštriktívnych opatreniach voči Somálsku[2]. 2. Bezpečnostná rada Organizácie Spojených národov prijala 6. decembra 2006 rezolúciu 1725 (2006) (ďalej len „BR OSN 1725 (2006)“), ktorou inter alia dopĺňa výnimku k týmto reštriktívnym opatreniam vzťahujúcu sa na dodávky zbraní a vojenského vybavenia ako i technického výcviku a pomoci určenej výlučne na podporu misie alebo jej použitie tak, ako je stanovené v odseku 3 BR OSN 1725 (2006). 3. Spoločnou pozíciou 2007/..../SZBP sa mení a dopĺňa spoločná pozícia 2002/960/SZBP s cieľom zosúladiť výnimky k reštriktívnym opatreniam s BR OSN 1725 (2006). Nariadenie Rady (ES) č. 147/2003 by sa preto malo zodpovedajúcim spôsobom zmeniť a doplniť. PRIJALA TOTO NARIADENIE: Článok 1 Nariadenie Rady (ES) č. 147/2003 sa mení a dopĺňa takto: 4. V článku 3 sa vkladá tento odsek 4: „4. Odlišne od článku 1 príslušný orgán členského štátu, uvedený v prílohe, v ktorom má sídlo poskytovateľ služieb, môže povoliť poskytnutie technickej pomoci alebo financovania a finančnej pomoci súvisiacej s vojenskými aktivitami v prípade, že je takáto pomoc určená výlučne na podporu misie alebo jej použitie tak, ako je stanovené v odseku 3 BR OSN 1725 (2006).“ 5. Vkladá sa tento článok 3a: „Článok 3a Komisia zmení a doplní prílohu na základe informácií poskytnutých členskými štátmi.“ 6. Text v prílohe k tomuto nariadeniu sa pripája ako príloha. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda PRÍLOHA "PRÍLOHA Zoznam príslušných orgánov podľa článku 3a (vyplnia členské štáty) BELGICKO BULHARSKO ČESKÁ REPUBLIKA DÁNSKO NEMECKO ESTÓNSKO GRÉCKO ŠPANIELSKO FRANCÚZSKO ÍRSKO TALIANSKO CYPRUS LOTYŠSKO LITVA LUXEMBURSKO MAĎARSKO MALTA HOLANDSKO RAKÚSKO POĽSKO PORTUGALSKO RUMUNSKO SLOVINSKO SLOVENSKO FÍNSKO ŠVÉDSKO SPOJENÉ KRÁĽOVSTVO EURÓPSKE SPOLOČENSTVO European Commission DG External Relations Directorate A. Crisis Platform and Policy Coordination in CFSP Unit A2. Crisis Management and Conflict Prevention CHAR 12/106 B-1049 Bruxelles/Brussel (Belgium) E-mail: relex-sanctions@ec.europa.eu Tel. (32 2) 295 55 85, 299 11 76 Fax: (32 2) 299 08 73“ [1] Ú. v. EÚ L ..., ... 2007, s. ... . [2] Ú. v. ES L 24, 29.1.2003, s. 2.